সমাজকর্ম

সমাজকর্ম একটি উচ্চশিক্ষায়তনিক পাঠ্য বিষয় ও চর্চাভিত্তিক পেশা যেখানে ব্যক্তি, পরিবার, সামাজিক দল, সম্প্রদায় ও সামগ্রিকভাবে সমাজের মৌলিক চাহিদাগুলি মেটানোর মাধ্যমে তাদের ব্যক্তিগত ও সমষ্টিগত কল্যাণ বৃদ্ধি করার ব্যাপারটি মূল বিবেচ্য বিষয়। সমাজকর্মের চর্চায় মনোবিজ্ঞান, সমাজবিজ্ঞান, স্বাস্থ্য, রাষ্ট্রবিজ্ঞান, সম্প্রদায়ের উন্নয়ন, আইন, অর্থশাস্ত্র, ইত্যাদি এলাকাগুলি থেকে প্রাপ্ত ধারণা ও তত্ত্ব প্রয়োগ করা হয় এবং ব্যবস্থা ও নীতির সাথে জড়িত হওয়া, যাচাইকরণ পরীক্ষা সম্পাদন, হস্তক্ষেপ বিকাশ, সামাজিক ক্রিয়াকলাপ ও সামাজিক দায়িত্ব শক্তিশালীকরণ, ইত্যাদি কাজ সম্পাদন করা হয়। সমাজকর্মের চর্চা সাধারণত তিনটি স্তরে ভাগ করা হয়। ক্ষুদ্র-মাপের সমাজকর্মে ব্যক্তি ও পরিবারের সাথে সরাসরি কাজ করা হয়, যেমন ব্যক্তিগত পরামর্শপ্রদান বা কোনও পরিবারকে বিভিন্ন সেবার সুযোগ গ্রহণে সহায়তাদান। মধ্যম মাপের সমাজকর্মে সামাজিক দল বা গোষ্ঠী ও সম্প্রদায়ের স্তরে কাজ করা হয়, যেমন দলগত চিকিৎসা প্রদান, কিংবা সম্প্রদায়ভিত্তিক সংস্থার জন্য সেবা প্রদান। বৃহৎ মাপের সমাজকর্মে কোনও কিছুর সপক্ষে প্রবচন, সামাজিক নীতি, গবেষণা উন্নয়ন, অলাভজনক ও সরকারি সেবা প্রশাসন, বা সরকারি সংস্থাগুলির সাথে কাজ করে বৃহৎ মাপের পরিবর্তন আনয়নের প্রচেষ্টা করা হয়। ১৯৮০-র দশক থেকে কিছু কিছু বিশ্ববিদ্যালয় সমাজকর্ম ব্যবস্থাপনা শিক্ষাক্রম চালু করে, যাতে শিক্ষার্থীরা সামাজিক ও মানব সেবা সংস্থাগুলির ব্যবস্থাপনার জন্য প্রস্তুতি লাভ করে; এটি চিরায়ত সমাজকর্ম শিক্ষার একটি সম্পূরক ক্ষেত্র। জেন অ্যাডামসকে সমাজকর্মের জনক এবং অ্যানা এল. ডস-কে সমাজকর্ম শিক্ষার জনক বলা হয়। একটি সাহায্যকারী পেশা যা কতকগুলো পদ্ধতি ব্যক্তি, দল বা সমষ্টির সমস্যা সমাধানে এমনভাবে সহায়তা করে যাতে তারা নিজেরাই নিজেদের সমস্যা সমাধানে সক্ষম হয়। ন্যাশনাল অ্যাসোসিয়েশন অফ সোশ্যাল ওয়আর্কআর্স (সমাজকর্মীদের জাতীয় সমিতি)-এর মতে, "সমাজকর্ম ব্যক্তি ও দলকে সাহায্য করবে এক পেশাগত কর্মগত যা তাদের সামাজিক ভূমিকা পালন ক্ষমতাকে পুনরুদ্ধার ও শক্তিশালী করে এবং সামাজিক এ লক্ষ্যে উপযোগী করে তোলে।" সমাজকর্ম অভিধানের ব্যাখ্যাঅনুযায়ী,"সমাজকর্ম একটি ব্যবহারিক বিজ্ঞান যা মানুষকে মনো-সামাজিক ভূমিকা পালন ক্ষমতার একটি কার্যকর পর্যায়ে উপনীত হতে সাহায্য করে এবং মানুষের কল্যাণকে শক্তিশালীকরণে কার্যকর সামাজিক পরিবর্তন আনয়ন করে।" ডব্লিউ এ ফ্রেড ল্যান্ডারের মতে, " সমাজকর্ম হল বৈজ্ঞানিক জ্ঞান ও মানবিক সম্পর্ক বিষয়ক এমন এক পেশাদার সেবা কর্ম, যা ব্যক্তিগত ও সামাজিক সন্তুষ্টি এবং স্বাধীনতা লাভে কোন ব্যক্তিকে একক অথবা দলীয় ভাবে সাহায্য করে।" সমাজকর্ম মূলত সনাতন সমাজকল্যাণ এর আধুনিক রূপ। মধ্যযুগে ধর্মীয় অনুশাসন ও ধর্মীয় মূল্যবোধের ভিত্তিতে সমাজকল্যাণমূলক কার্যক্রম পরিচালিত হতো। কিন্তু চতুর্দশ শতকে সামন্ত যুগের অবসান, রেনেসাঁর প্রভাবে সৃষ্ট ধর্মনিরপেক্ষ জাতীয়তাবাদী রাষ্ট্রের উদ্ভব, ইউরোপের জাতীয় দুর্যোগ প্লেগ রোগের আবির্ভাব এবং শিল্প বিপ্লবের ফলে জনজীবনে নানামুখী আর্থ-সামাজিক জটিল সমস্যার উদ্ভব ঘটে। সে সকল জটিল আর্থ-সামাজিক সমস্যা থেকে উত্তরণের জন্যই আধুনিক সমাজকর্মের উৎপত্তি হয়েছে। সমাজকর্মের অনুশীলন এবং পেশা একটি অপেক্ষাকৃত আধুনিক এবং বৈজ্ঞানিক মূল, এবং সাধারণত সমাজকর্ম তিনটি তীরভূমি থেকে তৈরি করা হয়েছে বলে মনে করা হয়। "What is Social Work? | Canadian Association of Social Workers"। www.casw-acts.ca (ইংরেজি ভাষায়)। মে ৬, ২০১১। সংগ্রহের তারিখ মে ১৩, ২০১৯। Social work is a profession concerned with helping individuals, families, groups and communities to enhance their individual and collective well-being. উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Global Definition of Social Work | International Federation of Social Workers"। ifsw.org (ইংরেজি ভাষায়)। সংগ্রহের তারিখ মে ১৩, ২০১৯। The following definition was approved by the IFSW General Meeting and the IASSW General Assembly in July 2014: [...] 'Social work is a practice-based profession and an academic discipline that promotes social change and development, social cohesion, and the empowerment and liberation of people. [...]' উদ্ধৃতি টেমপ্লেট ইংরেজি প্যারামিটার ব্যবহার করেছে (link) Francis J. Turner (৭ সেপ্টেম্বর ২০০৫)। Encyclopedia of Canadian Social Work। Wilfrid Laurier Univ. Press। পৃষ্ঠা 219, 236। আইএসবিএন 978-0-88920-436-2। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Austin, Michael J. (ডিসেম্বর ২০১৮)। "Social Work Management Practice, 1917–2017: A History to Inform the Future"। Social Service Review (ইংরেজি ভাষায়)। 92 (4): 548–616। আইএসএসএন 0037-7961। এসটুসিআইডি 149612302। ডিওআই:10.1086/701278। উদ্ধৃতি টেমপ্লেট ইংরেজি প্যারামিটার ব্যবহার করেছে (link) সমাজকর্ম। আইএসবিএন 978-984-34-3157-8।  বাংলাদেশ উন্মুক্ত বিশ্ববিদ্যালয়, কোর্স কোড:এইএসসি- ১৮৬২ Huff, Dan। "Chapter I. Scientific Philanthropy (1860–1900)"। The Social Work History Station। Boise State University। মে ১৯, ২০১২ তারিখে মূল থেকে আর্কাইভ করা। সংগ্রহের তারিখ ফেব্রুয়ারি ২০, ২০০৮।